Skien kirke har en kombinasjon av nygotiske spissbuer og romansk-inspirerte rundbuer. I korbuen ser man spissbuen, tverrskipet har også spissbuer øverst, mens galleriene og de langsgående sideskipene har rundbuer. Gallerier, hvilende på granittsøyler, ble oppført i tverrskipene og over hovedinngangen. Selve hovedskipet ble utformet som en basilika, men uten gallerier i de lave sideskipene.